TomoTesten/trubar-sodna-praksa huggingface dataset:
Up-322/98
Natisni
Opravilna št.:
Up-322/98
Datum odločitve:
31. 3. 1999
ECLI:
ECLI:SI:USRS:1999:Up.322.98
Akt:
Ustavna pritožba M. G. zoper sklep Občinskega sveta Občine Beltinci o imenovanju predsednika, namestnika predsednika, treh članov in treh namestnikov članov nove občinske volilne komisije, št. 627/98 z dne 26. 10. 1998 (Uradni list RS, št. 78/98)
Izrek:
Ustavna pritožba M. G. zoper sklep Občinskega sveta Občine Beltinci o imenovanju predsednika, namestnika predsednika, treh članov in treh namestnikov članov nove občinske volilne komisije se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso bila izčrpana vsa pravna sredstva.
Geslo:
Predhodno izčrapanje vseh pravnih sredstev kot procesni pogoj za vložitev ustavne pritožbe.

Upravni spor.
Pravna podlaga:
Ustava, 1. odst. 157. čl.

Zakon o Ustavnem sodišču (ZUstS), 51., 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
30. 11. 1998
Vrsta odločitve:
sklep
Vrsta rešitve:
zavrženje
Dokument:
US19415
Up-322/98
31. 3. 1999
S K L E P
Ustavno sodišče je v postopku za preizkus ustavne pritožbe M. G. iz B. na seji dne 31. marca 1999
s k l e n i l o :
Ustavna pritožba M. G. zoper sklep Občinskega sveta Občine Beltinci o imenovanju predsednika, namestnika predsednika, treh članov in treh namestnikov članov nove občinske volilne komisije, št. 627/98 z dne 26. 10. 1998 (Uradni list RS, št. 78/98) se zavrže.
O b r a z l o ž i t e v
1. Pritožnik izpodbija sklep, ki ga je sprejel Občinski svet Občine Beltinci v zvezi z lokalnimi volitvami v decembru 1998.
Ker je izpodbijani sklep začel veljati z dnem sprejetja (IV. točka sklepa), v uradnem glasilu pa je bil objavljen šele 20. 11. 1998, pritožnik meni, da so vsa opravila volilne komisije v zvezi z volitvami v Občini Beltinci neustavna in nezakonita. Z izpodbijanim sklepom naj bi bile kršene človekove pravice občanov Občine Beltinci, ker jim je bila "namenoma prikrita sestava volilne komisije." Pritožnik tudi poudarja, da je z Ustavo izrecno določeno, da sklep velja šele od objave dalje in ne more veljati za nazaj. Predlaga naj Ustavno sodišče razveljavi volilna opravila volilne komisije, ki jih je opravila pred objavo izpodbijanega sklepa, in določi nov rok za izvedbo volitev v Občini Beltinci.
2. Po 51. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva. Zoper dokončne posamične akte, s katerimi organi lokalnih skupnosti odločajo o pravicah ali o obveznostih in pravnih koristih posameznikov, je na podlagi prvega odstavka 157. člena Ustave mogoč upravni spor. Ker zoper izpodbijani sklep ni bilo izčrpano pravno sredstvo, ni izpolnjena predpostavka za obravnavanje in odločanje o ustavni pritožbi. Zato je Ustavno sodišče ustavno pritožbo zavrglo.
3. Senat Ustavnega sodišča je ta sklep sprejel na podlagi prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in dr. Mirjam Škrk.
Predsednica senata:
Milojka Modrijan
Up-249/97
Natisni
Opravilna št.:
Up-249/97
Datum odločitve:
31. 3. 1999
ECLI:
ECLI:SI:USRS:1999:Up.249.97
Akt:
Ustavna pritožba M. G. zoper ravnanje Predsednika Državnega zbora
Izrek:
Ustavna pritožba M. G. zoper ravnanje Predsednika Državnega zbora se zavrže.
Evidenčni stavek:
Ustavno sodišče je zvrglo ustavno pritožbo, ker zahtevane dopolnitve pritožnikove vloge ni prejelo.
Geslo:
Nepopolna vloga in njena nedopolnitev v postavljenem roku.
Pravna podlaga:
Zakon o Ustavnem sodišču (ZUstS), 2. odst. 54., 4. al. 1. odst.

55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
31. 7. 1997
Vrsta odločitve:
sklep
Vrsta rešitve:
zavrženje
Dokument:
US19418
Up-249/97
31. 3. 1999
S K L E P
Ustavno sodišče je v postopku za preizkus ustavne pritožbe M. G. iz V. na seji senata dne 31. marca 1999
s k l e n i l o :
Ustavna pritožba M. G. zoper ravnanje Predsednika Državnega zbora se zavrže.
O b r a z l o ž i t e v
1. Pritožnik je dne 31. 7. 1997 podal predlog, da naj Ustavno sodišče oceni ustavnost "postopanja" Predsednika Državnega zbora. Pritožnik navaja, da je dne 22. 7. 1997 pri Državnem zboru vložil pobudo po 21. členu Zakona o referendumu in ljudski iniciativi (Uradni list RS, št. 15/94, 13/96 - odlUS, 34/96 - odlUS, 38/96 in 43/96 - odlUS in 57/96 - odlUS: ZRLI), v kateri je predlagal razpis naknadnega referenduma glede "Zakona o ratifikaciji". Ker mu Predsednik Državnega zbora do dne 29. 7. 1997 ni odgovoril na njegovo pobudo in ni zadržal objave Zakona, pritožnik predlaga, da Ustavno sodišče začasno zadrži izvrševanje Zakona.
2. Ker vloge, ki jo je Ustavno sodišče štelo za ustavno pritožbo, zaradi njene nejasnosti ni bilo mogoče preizkusiti, je bil vlagatelj na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju:
ZUstS) pozvan, naj jo ustrezno dopolni. Pri tem ga je Ustavno sodišče opozorilo tudi na posledice, če v danem roku vloge ne bo dopolnil.
3. Ustavno sodišče zahtevane dopolnitve pritožnikove vloge ni prejelo, zato jo je zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in dr. Mirjam Škrk.
Predsednica senata:
Milojka Modrijan
Up-20/98
Natisni
Opravilna št.:
Up-20/98
Datum odločitve:
31. 3. 1999
ECLI:
ECLI:SI:USRS:1999:Up.20.98
Akt:
Ustavna pritožba S. P. zoper sodbo Vrhovnega sodišča SR Slovenije, št. U I 223/67 z dne 9. 6. 1967 v zvezi z odločbo Republiškega sekretariata za gospodarstvo SR Slovenije, št. 462- 1/67-IX/GA z dne 23. 2. 1967 in odločbo Arondacijske komisije Skupščine občine Domžale št. 462-85/69-63 z dne 12. 7. 1963
Izrek:
Ustavna pritožba S. P. zoper sodbo Vrhovnega sodišča SR Slovenije v zvezi z odločbo Republiškega sekretariata za gospodarstvo SR Slovenije in odločbo Arondacijske komisije Skupščine občine Domžale se zavrže.
Evidenčni stavek:
Ustavna pritožba, vložena zoper posamične akte izdane v arondacijskem postopku, ki jih izpodbija pritožnica in ki so bili izdani v letih 1963 in 1967, ni dovoljena.
Geslo:
Nedopustnost ustavne pritožbe zoper posamične akte izdane pred uveljavitvijo ustave.

Arondacija, postopek.
Pravna podlaga:
Ustava, 172. čl.

Zakon o Ustavnem sodišču (ZUstS), 6., 82. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
29. 1. 1998
Vrsta odločitve:
sklep
Vrsta rešitve:
zavrženje
Dokument:
US19417
Up-20/98
31. 3. 1999
S K L E P
Ustavno sodišče je v postopku za preizkus ustavne pritožbe S. P. iz M. na seji senata dne 31. marca 1999
s k l e n i l o :
Ustavna pritožba S. P. zoper sodbo Vrhovnega sodišča SR Slovenije, št. U I 223/67 z dne 9. 6. 1967 v zvezi z odločbo Republiškega sekretariata za gospodarstvo SR Slovenije, št. 462- 1/67-IX/GA z dne 23. 2. 1967 in odločbo Arondacijske komisije Skupščine občine Domžale št. 462-85/69-63 z dne 12. 7. 1963 se zavrže.
O b r a z l o ž i t e v
1. Pritožnica izpodbija zakonitost arondacijskega postopka iz leta 1963. Iz vsebine vloge in listin, predloženih v zadevi št.
Up-199/96 in št. R-II-63/96-2, ki ju navaja tudi v ustavni pritožbi, je razvidno, da se obravnavana ustavna pritožba nanaša na izpodbijanje v izreku navedenih odločb. Arondacijska komisija Skupščine občine Domžale je dne 12. 7. 1963 izdala arondacijsko odločbo št. 462-85/96-63. Z odločbo št. 462-1/67-IX/GA z dne 23. 2. 1967 pa je Republiški sekretariat za gospodarstvo SR Slovenije pritožničino pritožbo zavrgel kot prepozno. Zoper to odločitev je pritožnica sprožila upravni spor, s katerim pa ni uspela.
2. Po 82. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo dovoljeno vložiti zoper posamične akte, ki so bili izdani po uveljavitvi Ustave. Ustava je začela veljati dne 23. 12. 1991 (172. člen Ustave). Ustavna pritožba, vložena zoper posamične akte, izdane v arondacijskem postopku, ki jih izpodbija pritožnica in ki so bili izdani v letih 1963 in 1967, torej ni dovoljena. Ustavno sodišče jo je zato zavrglo.
3. Senat Ustavnega sodišča je sprejel ta sklep na podlagi 82. člena v zvezi s 6. členom ZUstS v sestavi: predsednica senata Milojka Modrijan ter člana dr. Janez Čebulj in dr. Mirjam Škrk.
Predsednica senata:
Milojka Modrijan
Up-242/97
Natisni
Opravilna št.:
Up-242/97
Datum odločitve:
31. 3. 1999
ECLI:
ECLI:SI:USRS:1999:Up.242.97
Akt:
Ustavna pritožba M. G. zoper sklep Predsednika Državnega zbora z dne 21. 7. 1997 o zavrnitvi pobude za vložitev zahteve za razpis naknadnega referenduma
Izrek:
Ustavna pritožba M. G. zoper sklep Predsednika Državnega zbora o zavrnitvi pobude za vložitev zahteve za razpis naknadnega referenduma se zavrže.
Evidenčni stavek:
Ustavno sodišče je zvrglo ustavno pritožbo, ker zahtevane dopolnitve pritožnikove vloge ni prejelo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 2. odst. 54., 4. al. 1. odst.

55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 7. 1997
Vrsta odločitve:
sklep
Vrsta rešitve:
zavrženje
Dokument:
US19423
Up-242/97
31. 3. 1999
S K L E P
Ustavno sodišče je v postopku za preizkus ustavne pritožbe M. G. iz V. na seji senata dne 31. marca 1999
s k l e n i l o :
Ustavna pritožba M. G. zoper sklep Predsednika Državnega zbora z dne 21. 7. 1997 o zavrnitvi pobude za vložitev zahteve za razpis naknadnega referenduma se zavrže.
O b r a z l o ž i t e v
1. Pritožnik v vlogi (pobudi) z dne 23. 7. 1997 navaja, da je dne 15. 7. 1997 Predsedniku Državnega zbora poslal pobudo s 322 podpisi, od katerih naj bi bilo 280 podpisov istih kot pri pobudi, ki jo je dne 23. 6. 1997 Predsednik Državnega zbora sprejel in določil rok za zbiranje podpisov. V vlogi izrecno navaja: "predsednik je bil na to dejstvo opozorjen in zdrava pamet pove, da od 23. 6. do 21. 7. 1997, ko je g. Predsednik sprejel sklep, da se pobuda zavrne, ker naj bi bilo le 197 podpisnikov, ni bilo v RS ne kuge, ne vojne...., da bi se 83 mojih someščanov preselilo|" Predlaga, da Ustavno sodišče primerja pobudo za naknadni referendum in pobudo za spremembo Ustave in da naloži Predsedniku Državnega zbora, da določi rok za zbiranje podpisov. Pritožnik pobudi ne prilaga niti izpodbijanega sklepa niti pobud, na katere se v vlogi sklicuje. 2. Ker je navedena vloga, ki jo je Ustavno sodišče štelo za ustavno pritožbo, popolnoma nejasna in brez ustreznih prilog, je bil vlagatelj na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju:
ZUstS) pozvan, naj jo ustrezno dopolni. Pri tem ga je Ustavno sodišče opozorilo tudi na posledice, če v danem roku vloge ne bo dopolnil.
3. Ustavno sodišče zahtevane dopolnitve pritožnikove vloge ni sprejelo, zato jo je zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in dr. Mirjam Škrk.
Predsednica senata
Milojka Modrijan
Up-319/97
Natisni
Opravilna št.:
Up-319/97
Datum odločitve:
25. 3. 1999
ECLI:
ECLI:SI:USRS:1999:Up.319.97
Akt:
Ustavna pritožba zoper sodbo Vrhovnega sodišča RS v delovnem sporu z delavko R. B.
Izrek:
Ustavno sodišče je na seji senata dne 25/3-1999 soglasno sklenilo, da se postopek v zadevi Up 319/97 ustavi.
Evidenčni stavek:
Ustavno sodišče je v navedeni zadevi ustavilo postopek s sklepom, sprejetem na seji senata, ne da bi bil sklep formuliran kot posebni dokument.
Geslo:
Ustavna pritožba, ustavitev postopka.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
3. 11. 1997
Vrsta odločitve:
sklep
Vrsta rešitve:
zavrženje
Dokument:
US19400
Up-319/97
25/3-1999
U R A D N I Z A Z N A M E K
Ustavno sodišče je na seji senata dne 25/3-1999 soglasno sklenilo, da se postopek v zadevi Up 319/97 ustavi.
Senat je sprejel sklep v sestavi: predsednik senata dr. Lojze Ude in člana senata Franc Testen ter dr. Dragica Wedam - Lukić.
Predsednik senata
dr. Lojze Ude
Up-297/98
Natisni
Opravilna št.:
Up-297/98
Datum odločitve:
25. 3. 1999
ECLI:
ECLI:SI:USRS:1999:Up.297.98
Akt:
Postopek preizkusa ustavne pritožbe F. F. zoper sklep Višjega sodišča v Mariboru št. Cp 1069/98-3 z dne 10.9.1998 zoper sklep o dedovanju Temeljnega sodišča v Mariboru, Enote v Mariboru, št. D 912/89 z dne 27.9.1989
Izrek:
Postopek preizkusa ustavne pritožbe F. F. zoper sklep Višjega sodišča v Mariboru zoper sklep o dedovanju Temeljnega sodišča v Mariboru, Enote v Mariboru se ustavi.
Evidenčni stavek:
Ustavno sodišče ustavi postopek za preizkus ustavne pritožbe, če pritožnik ustavno pritožbo umakne.
Geslo:
Ustavitev postopka zaradi umika ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
28. 10. 1998
Vrsta odločitve:
sklep
Vrsta rešitve:
ustavitev
Dokument:
US19409
Up-297/98
25.3.1999
S K L E P
Ustavno sodišče je v postopku za preizkus ustavne pritožbe F. F. iz C. na seji senata dne 25. marca 1999
s k l e n i l o :
Postopek preizkusa ustavne pritožbe F. F. zoper sklep Višjega sodišča v Mariboru št. Cp 1069/98-3 z dne 10.9.1998 zoper sklep o dedovanju Temeljnega sodišča v Mariboru, Enote v Mariboru, št. D 912/89 z dne 27.9.1989 se ustavi.
O b r a z l o ž i t e v
1. Ker je pritožnik Ustavno sodišče obvestil, da umika ustavno pritožbo, se postopek ustavi.
2. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS št. 15/94 - ZUstS) v sestavi: predsednik senata dr. Lojze Ude ter člana dr. Dragica Wedam-Lukić in Franc Testen.
Predsednik senata
dr. Lojze Ude
U-I-276/97
Natisni
Opravilna št.:
U-I-276/97
Datum odločitve:
11. 3. 1999
Objavljeno:
OdlUS VIII, 59
ECLI:
ECLI:SI:USRS:1999:U.I.276.97
Akt:
Zakon o kmetijskih zemljiščih (Uradni list RS, št. 59/96) (ZKZ), 124. čl.
Izrek:
Postopek za preizkus pobude za začetek postopka za oceno ustavnosti 124. člena Zakona o kmetijskih zemljiščih se ustavi.
Evidenčni stavek:
Če pobudnik potem, ko je bil pozvan in opozorjen, ne sporoči, da pri pobudi vztraja, se postopek ustavi.
Geslo:
Ustavno sodišče, ustavitev postopka zaradi umika pobude.
Pravna podlaga:
Zakon o Ustavnem sodišču (ZUstS), 47. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-340/96 z dne 12. 3. 1998 (OdlUS VII,48).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Franc in Ivanka Breznik, Depala vas
Datum vloge:
3. 11. 1997
Vrsta odločitve:
sklep
Vrsta rešitve:
ustavitev
Dokument:
US19367
Dokument v PDF obliki:
U-I-276-97.pdf
114 KB
Prenesite datoteko
U-I-276/97
11. 3. 1999
S K L E P
Ustavno sodišče je v postopku za preizkus pobude Franca in Ivanke Breznikar iz Depale vasi, ki ju zastopa Ludvik Maroša, odvetnik v Domžalah, na seji dne 11. marca 1999
s k l e n i l o :
Postopek za preizkus pobude za začetek postopka za oceno ustavnosti 124. člena Zakona o kmetijskih zemljiščih (Uradni list RS, št. 59/96) se ustavi.
O b r a z l o ž i t e v
1. Pobudnika sta predlagala oceno ustavnosti zakonske določbe, ki je bila nato, preden je sodišče odločalo o njuni pobudi, z odločbo tega sodišča št. U-I-340/96 z dne 12. 3. 1998 (Uradni list RS, št. 31/98 in OdlUs VII, 48), razveljavljena.
2. Sodišče je zato pobudnika pozvalo, naj, če pri pobudi vztrajata, to sporočita, sicer bo sodišče štelo, da sta pobudo umaknila.
3. Pobudnika nista sporočila, da pri pobudi vztrajata.
4. Ustavno sodišče je sprejelo ta sklep na podlagi 28. člena Zakona o Ustavnem sodišču (Uradni list RS, št. 15/94) v sestavi: predsednik Franc Testen in sodnice ter sodniki dr. Janez Čebulj, dr. Zvonko Fišer, dr. Miroslava Geč - Korošec, Janko Alojz, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Teste
Up-128/98
Natisni
Opravilna št.:
Up-128/98
Datum odločitve:
25. 2. 1999
ECLI:
ECLI:SI:USRS:1999:Up.128.98
Akt:
Ustavna pritožba R. in D. M. zoper sklep Ministrstva za notranje zadeve št. 0011/20-XVII-178.772 z dne 10. 2. 1997
Izrek:
Ustavna pritožba R. in D. M. zoper sklep Ministrstva za notranje zadeve se zavrže.
Evidenčni stavek:
Kadar niso izčrpana vsa pravna sredstva in pritožnik ne predlaga izjemnega obravnavanja po drugem odstavku 51. člena ZUstS, je treba ustavno pritožbo zavreči.
Geslo:
Ustavna pritožba, neizčrpanost vseh pravnih sredstev.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
5. 5. 1998
Vrsta odločitve:
sklep
Vrsta rešitve:
zavrženje
Dokument:
US19357
Up-128/98
25.2.1999
S K L E P
Ustavno sodišče je v postopku za preizkus ustavne pritožbe R. in D. M. iz I., ki ju zastopa N. K., odvetnik v I. na seji senata dne 25. februarja 1999
s k l e n i l o :
Ustavna pritožba R. in D. M. zoper sklep Ministrstva za notranje zadeve št. 0011/20-XVII-178.772 z dne 10. 2. 1997 se zavrže.
O b r a z l o ž i t e v
1. Pritožnika sta pri Upravni enoti v Izoli vložila prošnjo za pridobitev državljanstva Republike Slovenije. Z izpodbijanim sklepom je Ministrstvo za notranje zadeve vlogo R. M., s katero je prosil za pridobitev državljanstva za sina D. M., zavrglo, ker naj bi ne bil več aktivno legitimiran za vodenje postopka. Ker je Ministrstvo za notranje zadeve kot stranko v postopku upoštevalo le očeta, čeprav je vlogo podpisal tudi sin, je po mnenju pritožnikov kršilo 14., 15., 22. in 23. člen Ustave.
2. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva. Po drugem odstavku istega člena lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice.
3. Pritožnika sta v ustavni pritožbi navedla, da sta zoper izpodbijani sklep pravočasno vložila tožbo pri Vrhovnem sodišču, vendar se kljub temu pritožujeta tudi na Ustavno sodišče.
4. Ker pritožnika pred vložitvijo ustavne pritožbe nista izčrpala vseh pravnih sredstev, niti predlagala izjemnega obravnavanja po drugem odstavku 51. člena ZUstS, je bilo treba ustavno pritožbo zavreči.
5. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata:
Milojka Modrijan
Up-63/98
Natisni
Opravilna št.:
Up-63/98
Datum odločitve:
25. 2. 1999
ECLI:
ECLI:SI:USRS:1999:Up.63.98
Akt:
Ustavna pritožba R. D. zoper odločbo Ministrstva za notranje zadeve št. 0011/50-XVII-331.109 z dne 22. 1. 1998
Izrek:
Ustavna pritožba R. D. zoper odločbo Ministrstva za notranje zadeve se zavrže.
Evidenčni stavek:
Ustavno pritožbo, ki jo zaradi njene pomanjkljivosti ni moč preizkusiti, pritožnik pa je kljub pozivu ne dopolni, Ustavno sodišče zavrže.
Geslo:
Ustavna pritožba, sestavine, nepopolna vloga.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
17. 3. 1998
Vrsta odločitve:
sklep
Vrsta rešitve:
zavrženje
Dokument:
US19358
Up-63/98
25. 2. 1999
S K L E P
Ustavno sodišče je v postopku za preizkus ustavne pritožbe R. D. iz Ljubljane na seji senata dne 25. februarja 1999 s k l e n i l o :
Ustavna pritožba R. D. zoper odločbo Ministrstva za notranje zadeve št. 0011/50-XVII-331.109 z dne 22. 1. 1998 se zavrže.
O b r a z l o ž i t e v
1. Pritožnik izpodbija odločbo Ministrstva za notranje zadeve, s katero je bila zavrnjena njegova prošnja za sprejem v državljanstvo Republike Slovenije na podlagi 10. člena Zakona o državljanstvu Republike Slovenije (Uradni list RS, št. 1/91-I, 30/91-I, 38/92 in 13/94 - v nadaljevanju: ZDRS). Pritožnik se ne strinja z navedeno odločbo, saj meni, da izpolnjuje vse pogoje za sprejem v slovensko državljanstvo. Ustavno sodišče prosi za ponovno presojo in pozitivno mnenje.
2. Po Zakonu o Ustavnem sodišču (Uradni list RS, št. 15/94 - v nadaljevanju: ZUstS; členi od 50 do 53) se ustavna pritožba lahko vloži zoper posamični akt šele, ko so izčrpana vsa pravna sredstva in v roku 60 dni od dneva vročitve posamičnega akta, zoper katerega je ustavna pritožba mogoča. V ustavni pritožbi je treba navesti posamični akt, ki se spodbija, dejstva, ki pritožbo utemeljujejo, in navesti domnevno kršene človekove pravice in temeljne svoboščine. Ustavni pritožbi je treba tudi priložiti izpodbijani akt in druge listine, na katere se pritožba sklicuje. Podrobneje določa priporočene sestavine vlog Poslovnik Ustavnega sodišča (Uradni list RS, št. 49/98).
3. Ker vloge, ki jo je Ustavno sodišče štelo za ustavno pritožbo, zaradi njene pomanjkljivosti ni bilo moč preizkusiti, je bil pritožnik z dopisom z dne 11. 1. 1999 pozvan, naj jo ustrezno dopolni. Pri tem ga je Ustavno sodišče opozorilo tudi na posledice nedopolnitve.
4. Ker pritožnik vloge ni dopolnil, jo je Ustavno sodišče zavrglo. 5. Senat Ustavnega sodišča je sprejel ta sklep na podlagi četrte alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata
Milojka Modrijan
Up-190/96
Natisni
Opravilna št.:
Up-190/96
Datum odločitve:
25. 2. 1999
ECLI:
ECLI:SI:USRS:1999:Up.190.96
Akt:
Postopek za preizkus ustavne pritožbe B. M. zoper sodbo Vrhovnega sodišča št. U 519/94-6 z dne 17. 4. 1996
Izrek:
Postopek za preizkus ustavne pritožbe B. M. zoper sodbo Vrhovnega sodišča se ustavi.
Evidenčni stavek:
Ker je pritožnik ustavno pritožbo umaknil, je Ustavno sodišče postopek preizkusa ustavne pritožbe ustavilo.
Geslo:
Umik ustavne pritožbe in ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
9. 7. 1996
Vrsta odločitve:
sklep
Vrsta rešitve:
ustavitev
Dokument:
US19361
Up-190/96
25. 2. 1999
S K L E P
Ustavno sodišče je v postopku za preizkus ustavne pritožbe B. M. iz L., ki ga zastopajo dr. P. Č., R. Č. in A. Č., odvetniki v G. na seji senata dne 25. februarja 1999
s k l e n i l o :
Postopek za preizkus ustavne pritožbe B. M. zoper sodbo Vrhovnega sodišča št. U 519/94-6 z dne 17. 4. 1996 se ustavi.
O b r a z l o ž i t e v
1. Pritožnik je dne 8. 7. 1996 vložil ustavno pritožbo zoper sodbo Vrhovnega sodišča št. U 519/94-6 z dne 17. 4. 1996, s katero je bila v upravnem sporu zavrnjena tožba zoper negativno odločbo Ministrstva za notranje zadeve o sprejemu v slovensko državljanstvo.
2. Dne 26.1.1999 je pritožnik po svojih pooblaščencih sporočil, da ustavno pritožbo umika, ker je medtem prejel pozitivno odločbo Ministrstva za notranje zadeve o sprejemu v slovensko državljanstvo. Ustavno sodišče je zato postopek preizkusa ustavne pritožbe ustavilo.
3. Senat Ustavnega sodišča je sprejel ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: namestnik predsednice senata Lojze Janko ter člana dr. Janez Čebulj in Franc Testen.
Namestnik predsednice senata
Lojze Janko